*Рег. №................./2015г.*

**ВЪЗЛОЖИТЕЛ: УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**ИЗПЪЛНИТЕЛ: …………………………………………………………………………………….**

**Д О Г О В О Р**

**№…..………..../2015г.**

Днес, ....................... 2015г., в гр. София, между:

**Университет за национално и световно стопанство**, със седалище и адрес на управление: гр. София, п.к. 1700, Студентски град “Христо Ботев” , ул. “Осми декември” , ЕИК: 000670602 , ИН по ДДС: BG000670602, представляван от Помощник – Ректора – г-н Николай Бакърджиев и от Директора на дирекция „Финанси“ – г-жа Лидия Дончева, наричан по-долу „**Възложител“** от една страна

и

**………………………………….** със седалище и адрес на управление: …………………………, ЕИК: ……………………, ИН по ДДС: ……………………, представлявано от …………………… – Управител, наричано по-долу „**ИЗПЪЛНИТЕЛ“,**

след проведена процедура по реда на глава осма “а” от ЗОП – публична покана за избор на изпълнител за обществена поръчка с предмет: „Абонаментна поддръжка на ПИИ и аварийно осветление в УНСС и поделения – 4 обособени позиции”, обособена позиция № 1 - “Периодична проверка и техническо поддържане на пожароизвестителни системи /ПИС/ в УНСС” , на основание чл. чл. 14, ал. 4, т. 2, 101е от ЗОП и Решение на РС № …………………….., се сключи настоящият договор за следното:

**І. ПРЕДМЕТ НА ДОГОВОРА**

Чл. 1. (1) С настоящия договор ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва периодична проверка и техническо поддържане на пожароизвестителни системи /ПИС/ в УНСС, съгласно техническо предложение на ИЗПЪЛНИТЕЛЯ – /Приложение № 1/, ценово предложение на ИЗПЪЛНИТЕЛЯ – /Приложение № 2/ и техническа спецификация за услуги на ВЪЗЛОЖИТЕЛЯ – /Приложение № 3/, неразделни части от този договор.

(2) Абонаментната поддръжка включва:

1. технически прегледи и профилактика на съоръженията и инсталациите за обезпечаване на нормалното им функциониране;

2. месечно, тримесечно и годишно профилактично обслужване на ПИС и компонентите им, съгласно изискванията на стандарт СД CEN/TS 54-14 “Пожароизвестителни системи”;

3. отстраняване на повреди;

4. изпращане на специалисти за отстраняване на възникнали повреди в срок до 4 часа след получаване на сигнал от страна на ВЪЗЛОЖИТЕЛЯ;

5. извършване на ремонти в срок до 24 часа от получаване на сигнала.

(3)Извън случаите по чл. 1, ал. 2,ИЗПЪЛНИТЕЛЯТ се задължава да извършва при необходимост и допълнителни ремонтни работи, които се заплащат отделно от месечната абонаментна такса, по начина и при условията, предвидени в настоящия договор.

**ІІ. СРОК НА ДОГОВОРА**

Чл. 2. Настоящият договор се сключва за срок от една година и влиза в сила от 15.12.2015г.

**ІІІ. ЦЕНА И НАЧИН НА ПЛАЩАНЕ**

Чл. 3. (1)Прогнозната стойност на договора е **10 000** (десет хиляди лева) лева без ДДС.

(2) ВЪЗЛОЖИТЕЛЯТ заплаща на ИЗПЪЛНИТЕЛЯ месечна такса за абонаментна поддръжка в размер на ……………..лева (……………………), без включен ДДС. В посочената месечна такса са включени всички разходи на ИЗПЪЛНИТЕЛЯ.

Чл. 4. (1) ВЪЗЛОЖИТЕЛЯТ заплаща отделно от месечна абонаментна такса посочената в чл. 3, ал. 2, ремонтните дейности. Заплащането се извършва, съгласно анализ на база оферираните ценообразуващи показатели и стойността на частите, както следва:

1. часова ставка при СРР – ……………………./…………………………./ без ДДС.

2. допълнителни разходи върху труда – ………. /………../ %

3. допълнителни разходи върху технически средства – ……… /………/ %

4. доставно - складови разходи – …………../…………/ %

5. план печалба – ………/…………./ %

(2)Стойността на вложените части и/или консумативи се доказват с фактура, като Изпълнителя се задължава да представи за утвърждаване спецификация с вида, количествата и цените на частите и/или консумативите.Извършените работи от страна на ИЗПЪЛНИТЕЛЯ се вписват в двустранен протокол.

Чл. 5. ВЪЗЛОЖИТЕЛЯТ заплаща месечната такса за абонаментна поддръжка, както и извършените през съответния месец разходи по чл. 4, в случай че има такива, в срок до 30 (тридесет) дни след представянето от страна на ИЗПЪЛНИТЕЛЯ на фактура – оригинал и подписване на двустранен протокол от страните за извършеното, по следната банкова сметка на ИЗПЪЛНИТЕЛЯ:

**IBAN: …………………………………….**

**BIC:** ***……………………………………….***

**Банка:** ***…………………………………….***

**ІV. ЗАДЪЛЖЕНИЯ НА ИЗПЪЛНИТЕЛЯ**

Чл. 6. ИЗПЪЛНИТЕЛЯТ се задължава да извършва качествено и в договорените срокове възложените работи.

Чл. 7. (1) ИЗПЪЛНИТЕЛЯТ се задължава да извършва месечни, тримесечни и годишни технически прегледи и профилактика на съоръженията и инсталациите за обезпечаване на нормалното им функциониране и проверка на работоспособността на пожароизвестителните системи, съгласно изискванията на стандарт СД CEN/TS 54-14 “Пожароизвестителни системи”.

(2) ИЗПЪЛНИТЕЛЯТ извършва ежемесечно обучение на отговорниците за пожароизвестителните системи и служителите от охраната, за работа с пожароизвестителни системи.

(3) ИЗПЪЛНИТЕЛЯТ се задължава да изпраща на обекта специалисти за отстраняване на повреди до 4 (четири) часа след повикване от страна на ВЪЗЛОЖИТЕЛЯТ.

(4) ИЗПЪЛНИТЕЛЯТ се задължава да ги отстрани най-късно до 24 (двадесет и четири) часа, считано от уведомлението.

(5) В случаите, когато се налага подмяна на части и/или консумативи, ИЗПЪЛНИТЕЛЯТ се задължава предварително да представи на ВЪЗЛОЖИТЕЛЯ спецификация с необходимите за ремонта резервни части по вид, брой и единични цени. При извършване на доставката резервните части и/или консумативи, следва да са придружени от сертификат за качество, произход и гаранция.

Чл. 8.(1) До 5-то /пето/ число на всеки месецИЗПЪЛНИТЕЛЯТ изготвя и представя на ВЪЗЛОЖИТЕЛЯ протокол, за извършеното през предходния месец техническо обслужване по предмета на договора. След подписване на протокола от двете страни, ИЗПЪЛНИТЕЛЯТ представя на ВЪЗЛОЖИТЕЛЯфактура – оригинал.

(2) ИЗПЪЛНИТЕЛЯТ издава протокол за всеки извършен ремонт подписан от двете страни, съдържащ имената на специалистите, извършили ремонта, причината за повредата, вложените резервни части и материали, дати и подписи на лицата, извършили ремонта.

Чл. 9. ИЗПЪЛНИТЕЛЯТ е длъжен да спазва правилата по охрана на труда, както и в изпълнение на чл. 14 от Закона за здравословни и безопасни условия на труд, се задължава да осигури безопасни условия на труд, както на своите работници, така и на всички останали лица, които по друг повод се намират в или в близост до работните помещения, площадки или места.

**V. ЗАДЪЛЖЕНИЯ НА ВЪЗЛОЖИТЕЛЯ**

Чл. 10. ВЪЗЛОЖИТЕЛЯТ се задължава да осигурява достъп до поддържаните съоръжения и инсталации, както и да осигури ползването на наличната техническа документация за съоръженията и инсталациите.

Чл. 11. (1) ВЪЗЛОЖИТЕЛЯТ се задължава да уведомява своевременно ИЗПЪЛНИТЕЛЯ за възникнали аварии и смущения в нормалното функциониране на поддържаната от ИЗПЪЛНИТЕЛЯ техника.

(2) Най-късно до 5 (пет) работни дни, считано от датата на сключване на настоящия договор, ВЪЗЛОЖИТЕЛЯТ определя свой представител, който да оказва при необходимост административно съдействие на ИЗПЪЛНИТЕЛЯ, както и да подписва и съхранява текущата документация, свързана с изпълнението на договора.

**VІ. НЕУСТОЙКИ И ГАРАНЦИИ**

Чл. 12. (1) При забавено изпълнение на някое от задълженията си по договора, неизправната страна дължи на изправната неустойка в размер на 1 % от месечната абонаментна такса, за всеки просрочен ден, но не повече от 20 % от тази сума.

(2) При забавено изпълнение на задълженията по договора повече от 20 (двадесет) дни изправната страна има право да прекрати договора, като уведоми за това неизправната, без да й дава допълнителен срок за изпълнение, както и да претендира за неустойка за пълно неизпълнение по договора в размер на 20 % от месечната абонаментна такса.

(3) ВЪЗЛОЖИТЕЛЯТ може да претендира за нанесени вреди и пропуснати ползи по общия ред в случай, че превишават размера на предвидените неустойки.

**VІІ. ПРЕКРАТЯВАНЕ НА ДОГОВОРА**

Чл. 13. Договорът се прекратява:

а) с изтичането на срока на договора или с изчерпване на сумата по чл. 3, ал. 1 от договора;

б) по взаимно съгласие, изразено в писмена форма.

в) едностранно, при неизпълнение на задълженията по този договор от изправната страна с едноседмично предизвестие от датата на получаването.

г) при виновно неизпълнение на задълженията на една от страните, договорът може да бъде прекратен от изправната страна при условията на чл. 87 от Закона за задълженията и договора.

**VІІІ. ЗАКЛЮЧИТЕЛНИ РАЗПОРЕДБИ**

Чл. 14. (1)Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спират за времето на действието на непреодолимата сила.

(2)Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, граждански вълнения, състояние на война, ембарго и други.

(3)Страната, която не може да изпълни задълженията си по този договор, поради непреодолима сила, не носи отговорност. Същата е длъжна в срок до 7 работни дни писмено да извести другата страна за непреодолимата сила и евентуалните последствия от нея за изпълнението на този договор. В случай, че не изпрати никакво известие, дължи обезщетение за вредите от това.

Чл. 15. Всички спорове, възникнали по тълкуването и прилагането на договора ще се решават чрез преки преговори между страните, а когато е невъзможно да се постигне съгласие – по съдебен ред в съответствие с българското законодателство.

Настоящият договор се сключи в три еднообразни екземпляра, от които два за Възложителя и един за Изпълнителя.

**Приложение:**

**1. Техническо предложение на ИЗПЪЛНИТЕЛЯ – /Приложение № 1/;**

**2. Ценово предложение на ИЗПЪЛНИТЕЛЯ – /Приложение № 2;/**

**3. Техническа спецификация за услуги на ВЪЗЛОЖИТЕЛЯ – /Приложение № 3/.**

**ВЪЗЛОЖИТЕЛ: ИЗПЪЛНИТЕЛ:**

**УНСС …………………………..**

**ПОМОЩНИК -РЕКТОР:**

**УПРАВИТЕЛ:**

**НИКОЛАЙ БАКЪРДЖИЕВ ………………………**

**ДИРЕКТОР НА ДИРЕКЦИЯ**

**„ФИНАНСИ“:**

## ЛИДИЯ ДОНЧЕВА